L'impuls de la gasificació per a àmbits territorials allunyats de la xarxa de gas natural forma part dels objectius de la política energètica del Departament de Treball i Indústria mitjançant el Pla per a la completa extensió de la gasificació de Catalunya (PLEGAC).
La Direcció General d'Energia, Mines i Seguretat Industrial està duent a terme una tasca d'anàlisi de les mancances de gasificació en el territori i de les solucions tècniques per resoldre-les amb l'objectiu de fomentar la gasificació en aquells indrets que no disposin d'aquest servei i de contribuir així a l'equilibri territorial.
D'acord amb la Llei 11/2004, de 27 de desembre, de pressupostos de la Generalitat de Catalunya per al 2005; el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), i d'acord amb la Llei 38/2003, de 17 de novembre, general de subvencions (BOE núm. 276, de 18.11.2003);
Vist l'informe previ de l'Assessoria Jurídica i de la Intervenció Delegada, a proposta de la Direcció General d'Energia, Mines i Seguretat Industrial i en ús de les atribucions que em són conferides,
S'obre la convocatòria per subvencionar l'execució d'obres d'instal·lació per al subministrament de gas en el medi rural dins del Pla per a la completa extensió de la gasificació de Catalunya per a l'any 2005 (PLEGAC-2005).
S'aproven les bases que han de regir aquesta convocatòria, les quals figuren a l'annex d'aquesta Ordre.
Quantitat màxima per a l'any 2005 i aplicació pressupostària
3.1 La quantitat màxima que es podrà destinar a aquests ajuts per a l'any 2005 és de 1.075.000 euros.
Aquests ajuts aniran a càrrec de la partida número TI09 D/760400300/4445 "Pla de Gasificació a Catalunya (PLEGAC)" corresponent al pressupost del Departament de Treball i Indústria per a l'any 2005.
3.2 Els ajuts atorgats basant-se en aquesta Ordre reben cofinançament dels fons estructurals de la Unió Europea dins del marc de l'Objectiu 2 (2000-2006) a través del DOCUP de Catalunya.
4.1 En funció de les disponibilitats pressupostàries i per resolució del/de la conseller/a de Treball i Indústria, es publicaran en el DOGC les convocatòries per a la presentació de sol·licituds, les quals indicaran la disposició on consten les bases reguladores, el termini per a la presentació de sol·licituds, l'aplicació pressupostària a la qual s'han d'imputar i la quantia màxima destinada.
4.2 A mesura que es produeixin renúncies o revocacions de les subvencions i en el supòsit que un cop resolta la convocatòria no s'hagi esgotat l'import màxim destinat per a aquest exercici a les accions regulades en aquesta Ordre, es podran assignar, amb l'import de les subvencions objecte de renúncia o revocació o amb el romanent que quedi i mitjançant resolució del director general d'Energia, Mines i Seguretat Industrial, nous atorgaments als projectes que no van arribar a obtenir subvenció i que, atesos els criteris de valoració continguts en aquesta Ordre, mantenien una posició immediatament posterior a la dels projectes subvencionats segons l'ordre de preferència establert, sempre que aquests projectes es puguin realitzar en els terminis establerts a la present Ordre.
Presentació de sol·licituds, terminis i òrgans competents per a la convocatòria del 2005
5.1 Les sol·licituds d'ajut, realitzades amb el model normalitzat, aniran adreçades al director general d'Energia, Mines i Seguretat Industrial i es presentaran a la Direcció General d'Energia, Mines i Seguretat Industrial, c.
Provença, 339, 08037 Barcelona, telèfon 934849400, als serveis territorials del Departament de Treball i Indústria a Girona, Lleida, Tarragona o les Terres de l'Ebre, o bé en qualsevol de les formes previstes a l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.2 L'imprès normalitzat de sol·licitud i la resta de documentació necessària per tramitar la subvenció es facilitarà per la Direcció General d'Energia, Mines i Seguretat Industrial a l'adreça d'Internet http://www.gencat.net/treballiindustria.
5.3 El termini de presentació de sol·licituds i documentació annexa, per a la convocatòria de 2005, serà d'un mes comptat a partir de l'endemà de la publicació de la present Ordre al Diari Oficial de la Generalitat de Catalunya.
5.4 Les actuacions han de ser realitzades en el bienni 2004-2005.
5.5 L'avaluació de les sol·licituds correspon a una comissió tècnica d'avaluació, d'acord amb les bases de l'annex d'aquesta Ordre.
5.6 La tramitació i resolució de les subvencions es realitzarà d'acord amb el que disposen els punts 9.1 i 9.2 de les bases que figuren a l'annex d'aquesta Ordre.
5.7 La resolució d'atorgament dels ajuts es notificarà a les entitats beneficiàries mitjançant correu certificat amb justificant de recepció, amb indicació de la quantia de l'ajut atorgat i amb expressió de les condicions i els terminis per a la realització de l'actuació objecte d'ajut.
En funció de les disponibilitats pressupostàries i segons criteri tècnic de la Direcció General d'Energia, Mines i Seguretat Industrial, l'ajut proposat podrà ser parcial i referit a una part de la inversió proposada.
En aquest cas, la comunicació de l'ajut proposat explicitarà, a més, el cost parcial de la inversió a justificar.
5.8 El termini màxim per resoldre i notificar la resolució serà de sis mesos a partir de la data de finalització del termini de presentació de sol·licituds.
Un cop transcorregut aquest termini, si no s'ha produït la notificació esmentada, s'entendrà que la sol·licitud és desestimada, per silenci administratiu, d'acord amb el que estableix l'article 3 de la Llei 23/2002, de 18 de novembre, per la qual s'adeqüen els procediments administratius en relació amb el règim del silenci administratiu.
5.9 Aquesta resolució, que exhaureix la via administrativa, es podrà impugnar davant l'ordre jurisdiccional contenciós administratiu en el termini de dos mesos a comptar de l'endemà de la seva notificació, sens perjudici que, potestativament, es vulgui interposar requeriment potestatiu previ davant el director general d'Energia, Mines i Seguretat Industrial, conforme a l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà de la seva notificació.
En tot allò que no estigui previst en les bases reguladores aprovades per aquesta Ordre, s'estarà al que estableix el Capítol IX del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions (BOE núm. 276, de 18.11.2003), en tot allò que tingui la consideració de bàsic.
Queda derogada l'Ordre TIC/82/2003, de 21 de febrer, per la qual s'aproven les bases per a la inclusió d'obres per al subministrament de gas en el medi rural en el Pla per a la completa extensió de la gasificació de Catalunya i s'obre la convocatòria per a l'any 2003 (PLEGAC-2003), publicada al DOGC núm. 3835, de 4.3.2003.
Barcelona, 16 de febrer de 2005
Bases per subvencionar l'execució d'obres d'instal·lació per al subministrament de gas en el medi rural en el Pla per a la completa extensió de la gasificació de Catalunya.1 Objecte
1.1 És objecte de l'atorgament d'aquestes subvencions la realització d'obres d'instal·lació per al subministrament de gas en el medi rural, en l'àmbit territorial de Catalunya, per extensió o ampliació de les xarxes de gas existents o bé per la nova instal·lació o ampliació de les xarxes locals de gas canalitzat, a partir de dipòsits centralitzats de gas liquat del petroli o de gas natural liquat, que incideixin directament en la millora de la qualitat de vida dels seus habitants o en el desenvolupament dels sectors agrícola i ramader, industrial o de serveis.
1.2 Queden excloses les instal·lacions de consum propi..2 Destinataris/àries
Poden acollir-se a les subvencions regulades per la present Ordre les corporacions locals..3 Despeses subvencionables
El concepte de despesa al qual es podrà aplicar la subvenció és el cost de les obres de gasificació.
S'exclou l'IVA que gravi el valor d'aquesta despesa..4 Quantia màxima de la subvenció
4.1 Les obres podran gaudir d'una subvenció de fins el 50% del seu cost.
Excepcionalment, alguna obra seleccionada podrà rebre una subvenció d'un 80%, per raó del seu interès social i quan ho permetin les disponibilitats pressupostàries.
4.2 Un mateix projecte no podrà rebre ajuts concurrents de diferents fons estructurals de la Unió Europea..5 Documentació a presentar
5.1 Sol·licitud realitzada amb l'imprès normalitzat (per duplicat).
5.2 Avantprojecte de la instal·lació (per duplicat).
L'avantprojecte ha de contenir una memòria que inclogui un estudi econòmic on es justifiqui la necessitat de la subvenció, uns plànols i un pressupost.
En el cas que l'obra s'hagi executat l'any 2004, cal aportar el projecte executiu (per duplicat) en substitució de l'avantprojecte.
En el supòsit que l'avantprojecte o el projecte executiu de l'obra ja hagués estat aportat amb una sol·licitud presentada anteriorment, el sol·licitant té dret a no presentar de nou els documents, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, i ho farà constar així en la seva sol·licitud expressament, podent annexar, com a documentació, l'actualització del pressupost de l'actuació, si escau.
5.3 Declaració de les sol·licituds de subvencions relatives al mateix projecte adreçades a qualsevol administració o entitat pública o privada, nacional o internacional i, si escau, de la concessió de subvencions, relatives al mateix projecte, realitzada per qualsevol de les administracions o entitats públiques o privades.
5.4 Acord de la corporació local pel qual s'acorda sol·licitar la subvenció i se'n faculta el representant/càrrec a sol·licitar-la.
5.5 Sol·licitud de transferència bancària per a pagaments de la Tresoreria de la Generalitat de Catalunya, d'acord amb el model que consta a l'adreça d'Internet http://www.gencat.net/economia/pressupostos/transfer.doc.
5.6 Declaració conforme les obres, locals o centres reuneixen, en el seu cas, els requisits establerts als articles 32.1, 32.3 i 36.4 de la Llei de política lingüística.
5.7 Declaració expressa conforme no s'incorre en cap dels supòsits previstos a l'article 13 de la Llei 38/2003, de 17 de novembre, general de subvencions.
5.8 Certificat acreditatiu d'estar al corrent de les obligacions tributàries i amb la Seguretat Social..6 Esmena i millora de la sol·licitud
6.1 Examinades les sol·licituds presentades, si no reuneixen els requisits que estableix aquesta Ordre o bé els manca documentació, o bé es considera convenient esmenar-les, modificar-les o millorar-les, es requerirà a l'interessat perquè, en un termini de deu dies, esmeni el defecte, modifiqui i millori els termes de la sol·licitud o presenti la documentació requerida, d'acord amb el que estableix l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, amb la indicació que, si no ho fa, es considerarà que ha desistit de la sol·licitud, amb la resolució prèvia corresponent.
6.2 L'òrgan competent podrà demanar al sol·licitant la modificació o millora voluntària dels termes de la sol·licitud, deixant constància en la tramitació del procediment..7 Òrgans d'avaluació i selecció i criteris de valoració
7.1 L'avaluació de les sol·licituds serà realitzada per mitjà d'una comissió tècnica d'avaluació constituïda a aquest efecte.
7.2 El procediment de concessió dels ajuts regulats en aquesta Ordre es tramitarà en règim de concurrència competitiva i es tindran en compte els criteris de valoració següents:
a) L'interès social dins del marc local o comarcal (nombre i tipus d'habitatges gasificats i/o foment del desenvolupament agrícola i ramader, industrial o del sector serveis).
b) El foment de l'equilibri energètic territorial de Catalunya.
c) El grau de maduració i definició del projecte..8 Comissió tècnica d'avaluació
8.1 La comissió tècnica d'avaluació de les sol·licituds presentades estarà integrada pel subdirector general d'Energia, que actuarà com a president, per un representant de cadascun dels serveis territorials del Departament de Treball i Indústria i per un representant de la Direcció General d'Energia, Mines i Seguretat Industrial.
8.2 A les reunions de la comissió hi assistirà un representant de la Direcció General d'Energia, Mines i Seguretat Industrial, que actuarà com a secretari.
8.3 Avaluades les sol·licituds i a la vista dels informes esmentats, la comissió tècnica emetrà una acta amb indicació dels resultats de les avaluacions efectuades..9 Tramitació, concessió i denegació de les subvencions
9.1 Es delega en el director general d'Energia, Mines i Seguretat Industrial la concessió o denegació d'aquestes subvencions així com la resolució de les incidències que es puguin produir.
9.2 A la vista de l'expedient i de l'acta de la comissió tècnica, i a proposta del subdirector general d'Energia, el director general d'Energia, Mines i Seguretat Industrial emetrà la corresponent resolució de concessió o denegació sobre les sol·licituds de subvencions, degudament motivada, previ el tràmit d'audiència, del qual es podrà prescindir quan no figurin en el procediment ni es tinguin en compte altres fets ni altres al·legacions i proves que les presentades pels interessats..10 Revisió
Es podran revisar les subvencions ja concedides i, en especial, modificar la resolució de concessió en el cas d'alteració de les condicions o de l'obtenció concurrent d'altres ajuts..11 Obligacions de les entitats beneficiàries
Les entitats beneficiàries de les subvencions regulades en la present Ordre resten sotmeses a les obligacions comunes següents:
11.1 Complir l'objectiu, executar el projecte o realitzar l'activitat que fonamenta la concessió de la subvenció, i acreditar-ho davant el Departament de Treball i Indústria.
11.2 Sotmetre's a les actuacions de comprovació que corresponguin a la Direcció General d'Energia, Mines i Seguretat Industrial o als serveis territorials del Departament de Treball i Indústria i a les de control de l'activitat econòmica financera que corresponguin a la Intervenció General de la Generalitat, a la Sindicatura de Comptes o a altres òrgans competents, tant nacionals com comunitaris, aportant tota la informació que li sigui requerida en l'exercici de les actuacions anteriors.
11.3 Comunicar a la Direcció General d'Energia, Mines i Seguretat Industrial l'obtenció d'altres subvencions, ajuts, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals, i les alteracions de les condicions per les quals es va atorgar la subvenció.
Aquesta comunicació es farà tan aviat es conegui i, en tot cas, abans de la justificació de l'actuació.
11.4 Sol·licitar al Departament de Treball i Indústria qualsevol canvi que, dins de la mateixa finalitat, es pugui produir en la destinació de la subvenció.
Caldrà resolució expressa del director general d'Energia, Mines i Seguretat Industrial per modificar qualsevol de les condicions que van motivar la resolució d'atorgament de la subvenció, que s'entendrà desestimatòria transcorrreguts 30 dies hàbils des de la recepció de la sol·licitud d'autorització sense resolució expressa.
11.5 Informar de totes les incidències relatives a les actuacions subvencionades.
11.6 Conservar els documents justificatius de l'aplicació dels fons rebuts, inclosos els documents electrònics, en tant que puguin ésser objecte de les actuacions de comprovació i control.
11.7 Procedir al reintegrament dels fons percebuts en cas de revocació conforme a la base 15 d'aquest annex.
11.8 Per percebre la subvenció, les entitats beneficiàries s'obliguen a la col·locació en un lloc prou visible d'un cartell de dimensions en consonància amb la importància de la realització, sobre fons blanc amb el text següent en negre:
Pla per a la completa extensió de la gasificació de Catalunya.
"Instal·lació subvencionada pel Departament de Treball i Indústria de la Generalitat de Catalunya".
11.9 Acreditar amb anterioritat a dictar-se la proposta de resolució de concessió que es troba al corrent en el compliment de les obligacions tributàries i de la Seguretat Social.
La Tresoreria de la Generalitat de Catalunya ha de comprovar, amb caràcter previ al pagament de les subvencions, el compliment de totes les obligacions, tributàries o d'altre tipus, davant la Generalitat, i en cas d'incompliment, s'haurà d'iniciar el procediment de compensació dels crèdits a percebre per l'entitat beneficiària fins a satisfer els deutes pendents..12 Justificació
12.1 El titular de la subvenció haurà de presentar als corresponents serveis territorials del Departament de Treball i Indústria o a la Direcció General d'Energia, Mines i Seguretat Industrial, des de la finalització de l'obra, i en tot cas abans del 31.12.2005, els documents següents:
a) Còpia del projecte executiu per a aquelles obres iniciades al 2005 (per duplicat).
b) Factures o certificacions d'obra, originals i còpies, que justifiquin la despesa per la qual va sol·licitar l'ajut.
12.2 Quan l'activitat subvencionada hagi estat finançada, a més de la subvenció, amb fons propis o altres subvencions o recursos, en la justificació s'haurà d'acreditar l'import, procedència i aplicació dels esmentats fons a l'activitat subvencionada.
12.3 El director general d'Energia, Mines i Seguretat Industrial podrà prorrogar excepcionalment el termini de justificació de la despesa, d'ofici o a instància de l'entitat beneficiària de la subvenció, sempre i quan aquesta ho comuniqui a la Direcció General d'Energia, Mines i Seguretat Industrial abans del 31.12.2005, si concorren circumstàncies que així ho aconsellin i sense que suposi la pròrroga en l'execució de les activitats i/o inversions..13 Seguiment i control
13.1 Els corresponents serveis territorials del Departament de Treball i Indústria o la Direcció General d'Energia, Mines i Seguretat Industrial realitzaran les actuacions de seguiment i de control necessàries per garantir que les entitats beneficiàries donen una destinació correcta a les subvencions i per determinar el compliment de les condicions i els requisits que van donar lloc a l'atorgament, així com de les obligacions establertes.
13.2 Les entitats beneficiàries de les subvencions resten obligades a sotmetre's a les actuacions de comprovació de l'entitat concedent, a les de control de l'activitat econòmica financera que corresponguin a la Intervenció General de la Generalitat, a la Sindicatura de Comptes, o a altres òrgans competents.
13.3 Les entitats beneficiàries estaran sotmesos als controls financers que corresponguin, d'acord amb el que estableixen els articles 45 i 46 de la Llei 38/2003, de 17 de novembre, general de subvencions, sobre tramitació, justificació i control de subvencions.
13.4 Les funcions de control es faran d'ofici o a instància de persona interessada, d'acord amb la Llei 30/1992, de 26 de novembre, de règim jurídic de les administracions públiques i del procediment administratiu comú..14 Forma de pagament
El pagament de la subvenció es tramitarà un cop justificada l'execució de l'obra subvencionada i realitzades les actuacions de seguiment i control necessàries en els termes que estableixen les bases 12 i 13..15 Incompliment, causes de revocació i procediment
15.1 L'entitat beneficiària de la subvenció és responsable de la correcta execució del projecte, per la qual cosa haurà d'assegurar-se que la instal·lació està correctament dissenyada, que disposarà dels permisos corresponents i que serà executada i posada en servei d'acord amb la normativa aplicable.
15.2 Si les entitats beneficiàries no compleixen les condicions d'atorgament de la subvenció per causes que els siguin directament imputables, la subvenció es reduirà en proporció a l'incompliment esmentat, sens perjudici que l'òrgan concedent en disposi la revocació total, en cas de no poder assolir els objectius de la subvenció.
15.3 Són causes de revocació i es procedirà a la revocació total o parcial de la subvenció, i si escau al reintegrament de les quantitats percebudes indegudament, amb l'interès legal, des del moment del pagament de la subvenció i fins a la data en què s'acordi la procedència del reintegrament, d'acord amb el que preveuen els articles 99 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions, les següents:
c) Incompliment de l'obligació de justificació o justificació insuficient, en els termes establerts a l'article 30 de la Llei 38/2003, de 17 de novembre, general de subvencions, i en aquesta Ordre.
d) Incompliment per part de les entitats beneficiàries de l'obligació d'adoptar mesures de difusió per tal de donar l'adequada publicitat al caràcter públic del finançament del programa.
e) Incompliment, en el seu cas, del que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) Resistència, excusa, obstrucció o negativa a qualsevol de les actuacions de comprovació i control esmentades en la base 13, així com l'incompliment de les obligacions comptables, registrals o de conservació de documents quan se'n derivi la impossibilitat de verificar la utilització dels fons percebuts i la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.
g) En els altres supòsits previstos a la normativa reguladora de la subvenció.
h) Per l'excés obtingut sobre el cost de l'activitat desenvolupada, quan l'import de la subvenció sigui d'una quantitat que, aïlladament o en concurrència amb subvencions d'altres entitats públiques o privades, nacionals o internacionals, superi el cost a desenvolupar per l'entitat beneficiària.
15.4 La iniciació del procediment de revocació es notificarà a l'entitat beneficiària de la subvenció, per tal que en el termini de deu dies formuli al·legacions que consideri necessàries o proposi els mitjans de prova que consideri oportuns.
15.5 Posteriorment, i immediatament abans que es redacti la proposta de resolució, s'atorgarà a l'interessat el tràmit d'audiència corresponent per tal que en el termini de deu dies al·legui i presenti els documents i les justificacions que consideri oportunes.
15.6 Transcorregut el termini esmentat, el director general d'Energia, Mines i Seguretat Industrial, i a proposta del subdirector general d'Energia, emetrà la resolució corresponent, i reclamarà el reintegrament total o parcial de les quantitats percebudes indegudament i l'exigència dels interessos que corresponguin, d'acord amb la normativa d'aplicació.
15.7 La resolució del director general d'Energia, Mines i Seguretat Industrial, que exhaureix la via administrativa, es podrà impugnar davant l'ordre jurisdiccional contenciós administratiu en el termini de dos mesos des de l'endemà de la seva notificació, sens perjudici que, potestativament, es vulgui interposar requeriment potestatiu previ conforme a l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà de la seva notificació.
15.8 Les entitats beneficiàries també poden renunciar de forma expressa, totalment o parcialment, a les subvencions atorgades.
A aquest efecte, el director general d'Energia, Mines i Seguretat Industrial dictarà la resolució corresponent.
15.9 L'incompliment de les obligacions imposades al beneficiari queda sotmès al règim d'infraccions i sancions regulat per la secció cinquena del capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre..16 Publicitat de les subvencions
La Direcció General d'Energia, Mines i Seguretat Industrial donarà publicitat als ajuts atorgats mitjançant l'exposició d'aquests en el tauler d'anuncis de la Direcció General d'Energia, Mines i Seguretat Industrial, c.
Provença, 339, Barcelona, i quan es tracti d'ajuts superiors a 3.000 euros, s'hauran de publicar al DOGC tot indicant l'entitat beneficiària, la quantitat concedida, les finalitats de l'ajut i el crèdit pressupostari al qual s'han imputat.